Vesangan rautatieasema

Vesangan rautatieasema (lyhenne Vn) on liikennepaikka Haapamäki-Jyväskylä-radalla Vesangan kylässä. Asemalla ei ole henkilöliikennettä.

Vesangan rautatieasema avattiin 1897 samannimiseen kyläkeskukseen Vesankajärven rannalle. Kun 1920-luvulla rataa uudistettiin, asema siirtyi hieman pohjoisemmaksi ja paikalle rakennettiin Thure Hellströmin suunnittelema uusi asemarakennus. Samalla tavarasuoja siirrettiin vanhalta asemalta uudelle. Vanha asemarakennus on edelleen vanhalla paikallaan lähellä nykyistä valtatietä. 

Vesanka muutettiin miehittämättömäksi liikennepaikaksi vuonna 1980 ja matkustajajunien pysähdykset loppuivat Vesangassa 1984. Vuonna 2005 liikennepaikka avattiin uudestaan, ilman henkilöliikennettä välisuojastuspisteeksi. Vesangan kylä on kehittynyt yli 300 asukkaan taajamaksi lähinnä hyvien maantieyhteyksien ansiosta.

Lähteet
 Jussi Iltanen: Radan varrella: Suomen rautatieliikennepaikat (2. painos), s. 208. Helsinki: Karttakeskus, 2010. ISBN 978-952-593-214-3.

Keski-Suomen rautatieliikennepaikat
Bruno Granholmin suunnittelemat rakennukset
Jyväskylän rakennukset ja rakennelmat
Jyväskylän liikenne
Jyväskylän maalaiskunta